**Dosarul de înscriere la concurs pentru ocuparea unui post didactic și de cercetare va conține, în mod obligatoriu, următoarele documente:**

1. **Cererea de înscriere la concurs**, semnată de candidat, care include o declarație pe propria răspundere privind veridicitatea informațiilor prezentate în dosar; (Anexa 5 la Procedura de concurs)

2. **O propunere de dezvoltare a carierei universitare,** inclusiv o autoevaluare a activității candidatului, atât din punct de vedere didactic, în cazul posturilor didactice, cât și din punctul de vedere al activităților de cercetare științifică; propunerea, care se redactează și se semnează de către candidat, cuprinde maximum 10 pagini și este unul dintre principalele criterii de departajare a candidaților.

3. **Curriculum Vitae**, datat și semnat de candidat ***(în format tipărit, cu semnătura candidatului și în format electronic***), care include:

a) informații despre studiile efectuate și diplomele obținute;

b) informații despre experiența profesională și locurile de muncă relevante;

c) informații despre proiectele de cercetare – dezvoltare pe care le-a condus ca director de proiect şi granturile obținute, în cazul în care există astfel de proiecte sau granturi, indicându-se pentru fiecare sursa de finanțare, volumul finanțării și principalele publicații sau brevete rezultate;

d) informații despre premii sau alte elemente de recunoaștere a contribuțiilor științifice ale candidatului.

4. **Lista de lucrări ale candidatului** (***în format tipărit, cu semnătura candidatului și în format electronic***), structurată în raport cu cerințele condițiilor preliminare și ale criteriilor de evaluare, și anume, după caz, în ordine:

a) o listă cu maximum 10 lucrări considerate de candidat a fi cele mai relevante pentru realizările profesionale proprii, care sunt incluse în format electronic în dosar și care se pot regăsi și în celelalte categorii de lucrări prevăzute de prezentul articol;

 b) teza sau tezele de doctorat;

c) brevete de invenție și alte titluri de proprietate industrială;

d) cărți publicate și capitole în cărți;

e) articole/studii publicate în reviste din fluxul științific internațional principal;

f) publicații in extenso, apărute în volume ale principalelor conferințe internaționale de specialitate, din țară și străinătate;

g) alte lucrări și contribuții științifice sau, după caz, din domeniul creației artistice (alte publicații, proiecte de cercetare-dezvoltare pe bază de contract/grant, premii și distincții obținute pentru activitatea didactică și de cercetare, etc.).

5. **Fișă de verificare a îndeplinirii condițiilor pentru înscrierea la concurs, (Anexa 6 la procedura de concurs)** însoțită de anexele:

a) **Fișa de verificare a îndeplinirii standardelor minimale naționale** în cazul posturilor de conferențiar/profesor/CS II/ CS I, completată și semnată de către candidat;

b) **Fișa de verificare a îndeplinirii standardelor minimale interne impuse de metodologia proprie**, completată și semnată de către candidat;

(***Fișa de verificarea îndeplinirii condițiilor pentru înscrierea la concurs, inclusiv anexele de la punctele a și b, se depun în format tipărit, cu semnătura candidatului și în format electronic***)

6. **Copia Diplomei de doctor** sau atestatul de recunoaștere sau de echivalare a acesteia, în cazul în care diploma de doctor originală nu este recunoscută în România, însoțită de diploma/atestatul în original, pentru verificarea conformității cu originalul. Se poate depune și copia legalizată a Diplomei de doctor/atestatului de recunoaștere sau echivalare.

 7. **Rezumatul, în limba română și într-o limbă de circulație internațională, al tezei de doctorat** (maximum 1 pagină pentru fiecare limbă);

8. **Declarație pe proprie răspundere în care se indică situațiile de incompatibilitate,** prevăzute de Legea nr. 1/2011 în care s-ar afla în cazul câștigării concursului sau lipsa acestor situații de incompatibilitate;

9. **Copii ale actelor de studii**: diploma de bacalaureat sau echivalentă, diploma de licență sau echivalentă, suplimentul la diplomă de licență sau foaia matricolă, diploma de master, suplimentul la diploma de master sau foia matricolă), atestatul de abilitare. Copiile vor fi însoțite de diplomele, respectiv suplimentele la diplome/foile matricole în original pentru verificarea conformității cu originalul. Actele de studii se pot depune și în copii legalizate;

 - copii ale altor diplome sau titluri științifice ori academice pe care candidatul consideră să le introducă în dosarul de concurs, însoțite de originale, sau depuse în forma legalizată.

10. **Copia certificatului de naștere și a certificatului de căsătorie,** în cazul schimbării numelui, însoțite de actele originale, pentru verificarea conformității cu originalul.

11. **Fotocopie a actului de identitate**;

12. Pentru ocuparea posturilor de conferențiar universitar sau cercetător gradul II, se vor include în dosar **numele și adresele a cel puțin 3 personalități din țară și din străinătate, din afara instituției,** specialiști în **domeniul postului**, care au acceptat să elaboreze scrisori de recomandare privitoare la activitatea candidatului;

 13. Candidații la posturile de profesor universitar sau cercetător gradul I, vor include în dosar **numele și adresele a cel puțin 3 personalități din domeniul respectiv, din străinătate,** care au acceptat să elaboreze scrisori de recomandare privitoare la activitatea candidatului. Pentru domeniile cu specific românesc, scrisorile de recomandare pot proveni și de la personalități din țară, din domeniul respectiv, din afara instituției;

14. Pentru concursurile organizate de Facultatea de Teologie Ortodoxă se depune la dosar și **Binecuvântarea scrisă a ierarhului**.

15. **Chitanța cu plata taxei de înscriere la concurs**, al cărei cuantum este aprobat de Senatul universității pentru anul universitar în care are loc concursul.

**Verificarea copiilor de la punctele 6, 9 și 10 în conformitate cu originalul se va face de către consilierul juridic al instituției**, care va înscrie pe acestea sintagma *În conformitate cu originalul.* Copiile astfel certificate vor fi incluse în dosarul de concurs.

16. **Mapa** **conținând cele maximum 10 lucrări reprezentative** alese de către autor și orice alte documente tipărite sau în format electronic, care atestă veridicitatea acelor realizări profesionale din lista completă a candidatului, pe baza cărora, candidatul îndeplinește standardele minimale prevăzute prin prezenta metodologie